2015 թվականին բանաստեղծի 70-ամյա հոբելյանի առթիվ մշակույթի նախարարության աջակցությամբ հրատարակվեց բանաստեղծի ստեղծագործական հատընտիրը, որով ընթերցողը կարող է ծանոթանալ Դավիթ Հովհաննեսի ստեղծագործական շուրջ կեսդարյա կենսագրությանը: Այս նորընծա ժողովածուում նախնական տեսքով վերականգնված են ոչ միայն հեղինակի առանձին բանաստեղծություններն ու բանաստեղծական շարքերը, այլև ամբողջացվել են ժամանակին արդեն իսկ լույս տեսած ժողովածուները, լրացվել համատեքստից դուրս թողնված բանաստեղծություններով: